Case ID: 1137894
Sentence 0: İddia tələbi onunla əsaslandırılmışdır ki, cavabdeh X6 etibardan sui-istifadə etmə və aldatma yolu ilə özgənin əmlakını ələ keçirmək məqsədilə cavabdehlərin atası Cavabdeh2 və qonşusu Cavabdeh1 ilə qabaqcadan əlbir olan bir qrup şəxs halında, onun fərdi ev tikdirmək məqsədilə torpaq sahəsi almaq niyyətində olduğunu bilib, aralarında olan cinayətkar razılığa görə Cavabdeh2 yaşadığı Bakı şəhəri, Nizami rayonu, Keşlə qəsəbəsi, P.Fərzəliyev küçəsi 15 B saylı fərdi yaşayış evinin qarşısında yerləşən 04 sot torpaq sahəsinin yerli özünü idarəetmə orqanınınn sərəncamı əsasında atasına məxsus olması barədə ona yalan məlumat verərək, «Kamaz» markalı avtomaşın almaq arzusunda olduğu üçün həmin torpaq sahəsini ucuz qiymətə satdıqlarını və satdıqları torpaq sahəsinin dəyərinin gələcəkdə 40000 ABŞ dollarına qədər qalxacağını bildirməklə onu həmin torpaq sahəsini almağa sövq edib, torpaq sahəsinin alınmasının onun üçün sərfəli olduğuna inandırıb, aldadaraq atası Cavabdeh2 mülkiyyətində olmayan, Nizami rayonu, Keşlə qəsəbəsi, P.Fərzəliyev küçəsi 15 B saylı fərdi yaşayış evinin qarşısında yerləşən 04 sot torpaq sahəsinin alqı-satqısına dair aralarında xx.xx.2007-ci il tarixdə “Alqı-satqı” müqaviləsi bağlamaqla ondan həmin tarixdə atasının yaşadığı qeyd olunan ünvanda 11000 (on bir min) ABŞ dolları məbləğində pul almışdır.Cavabdeh1 2011-ci ilin oktyabr ayının ortalarında onunla görüşərkən ona Keşlə qəsəbəsində yerləşən dəmiryolu ətrafı evlərin söküləcəyi barədə məlumatlandırıb almış olduğu torpaq sahəsində tikinti işlərinin aparılmasından ötrü icazənin Cavabdeh2 deyil, onun adına alınması üçün həmin torpaq sahəsinin adına rəsmiləşdirilməsinin vaxtının çatdığını yalandan bildirib, aldadaraq bunun müqabilində ondan xx.xx.2011-ci il tarixində Nizami rayonu, Babək prospekti 106 saylı ünvanda yerləşən kafedə 1500 (min beş yüz) manat və 2014-cü il noyabr ayının ortalarında növbəti dəfə onunla görüşəndə, aldığı 4 sot ölçüdə olan torpaq sahəsinə bitişik və təxminən 2 sot torpaq sahəsinin müştərək qaydada ona və qonşu Cavabdeh1 məxsus olduğunu bildirib, satacağını yalandan vəd edərək, aldatmış və bunun müqabilində 2014-cü ilin noyabr ayının ortalarında Nizami rayonu, Keşlə qəsəbəsi, P.Fərzəliyev küçəsi 15 B saylı fərdi yaşayış evinin qarşısında ondan 3500 (üç min beş yüz) manat nağd pulu ələ keçirərək ona ziyan vurmaqla dələduzluq etmişlər.Nizami RPİ-ninİstintaq şöbəsinin baş müstəntiqi polis mayoru Mahir Quliyev tərəfindən X4, Cavabdeh2 və Cavabdeh1 barəsində Azərbaycan Respublikasının CM-nin 178.2.1 və 178.2.4-cü maddələri ilə ********* nömrəli cinayət işi başlanmışdır.